8 produccions valencianes omplin el Teatre l'Agrícola en el festival 'El Dia + Curt' d'Alboraia
23 de desembre de 2024

Alboraia ha tornat a celebrar, com ja és costum en la seua programació nadalenca, 'El Dia + Curt', en honor al 21 de desembre que és la jornada amb menys hores de sol de tot l'any. El Teatre l'Agrícola ha acollit el festival de curtmetratges, format en aquesta ocasió per 8 produccions valencianes, amb un enorme èxit, ja que ha omplit la sala.

Ficció, animació, a color i en blanc i negre han sigut algunes de les característiques de les produccions projectades, per a les presentacions de les quals han comptat amb la presència del director o directora. De fet, dos d'aquests professionals són de la mateixa Alboraia.

'Els amants', de Joan Vives; 'Intercanvi', de Alberto Evangelio; 'Mortelli, un cas perdut', de Ben Fernández; 'Para lo que me queda en el convento', de Ángel Quel; 'Felina', de María Lorenzo; 'El Pisito', de Claudia García; 'Mater Desertorum', de Salvador Monrós; i 'Mi Nombre', de Laura Sánchez han format el cartell d'enguany. La regidora de Cultura, Conxa Villena, destaca l'enorme qualitat de tots ells i mostra "un futur molt prometedor per a aquests grans professionals de la nostra terra".